Hans Christian Andersen (1971)

Hans Christian «HC» Andersen (født 22. april 1971, i Oslo) er en norsk underholder og programleder. HC vokste opp i Halden, flyttet til Oslo i 1992 og videre til Asker i 1998. I 2008 flyttet han og familien til Fredrikstad. 

Han var med i NRK P3 fra begynnelsen 2. oktober 1993, og ledet blant annet programmene VG-lista Topp 20, Howard og HC (sammen med Håvard Sylte) og HC Andersens Sommereventyr. Han begynte etterhvert som programleder for VG-lista Topp 20 på NRK1 også. I 2001 ledet han den norske utgaven av Melodi Grand Prix. Han ledet sitt siste radioprogram i P3 1. august 2001.

7. september 2001 startet sendingene til talkshowet Senkveld med HC og Tommy på TV 2, et program han ledet med Tommy Steine. Programmet gikk til 2003. Han ledet også HitAwards 15. september 2001.

I 2003 ledet han Jeopardy! på TVNorge. Mellom 2004 og 2008 drev han selskapet HCAGizmoLink AS, som importerer DAB-radioer. I april 2008 gikk han tilbake til NRK.

Han var med i gruppen TFL (sammen med Håvard Sylte) som i 1996 ga ut albumet Ruler. Albumet solgte nesten 10 000 eksemplarer, mens singelen «Det va'kke min skyld» solgte 12 000 eksemplarer.

Fra januar 2020 har han vært programleder i HC og Andrea (sammen med Andrea Lindquist) på NRK P1. Han var fra 2008 til 2012 programleder i NRK Østfold,

I perioden 2012 til 2021 eide og drev han selskapet SAHAGA AS, med produktene i elektronikkserien POP.

Referanser

Eksterne lenker 
 
 
 
  HC og Andrea på nrk.no

Programledere for NRK
Programledere for TV 2
Programledere for TVNorge
Norske musikere
Programledere for Melodi Grand Prix